CELEX: 32016D1193
Language: hr
Date: 2016-07-12 00:00:00
Title: Odluka Političkog i sigurnosnog odbora (ZVSP) 2016/1193 od 12. srpnja 2016. o produljenju mandata voditelja Policijske misije Europske unije za palestinska područja (EUPOL COPPS) (EUPOL COPPS/1/2016)

22.7.2016   
            
            
               HR
            
            
               Službeni list Europske unije
            
            
               L 197/1
            
         ODLUKA POLITIČKOG I SIGURNOSNOG ODBORA (ZVSP) 2016/1193
   od 12. srpnja 2016.
   o produljenju mandata voditelja Policijske misije Europske unije za palestinska područja (EUPOL COPPS) (EUPOL COPPS/1/2016)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Odluku Vijeća 2013/354/ZVSP od 3. srpnja 2013. o Policijskoj misiji Europske unije za palestinska područja (EUPOL COPPS) (1), a posebno njezin članak 9. stavak 1,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:
   
               (1)
            
            
               Na temelju članka 9. stavka 1. Odluke 2013/354/ZVSP, Politički i sigurnosni odbor (PSO) ovlašten je, u skladu s člankom 38. trećim stavkom Ugovora, donositi odgovarajuće odluke u svrhu obavljanja političkog nadzora i strateškog usmjeravanja Policijske misije Europske unije za palestinska područja (EUPOL COPPS), uključujući odluku o imenovanju voditelja misije.
            
         
               (2)
            
            
               PSO je 17. veljače 2015. donio Odluku (ZVSP) 2015/381 (2) kojom je g. Rodolphe MAUGET imenovan voditeljem misije EUPOL COPPS od 16. veljače 2015. do 30. lipnja 2015.
            
         
               (3)
            
            
               PSO je 7. srpnja 2015. donio Odluku (ZVSP) 2015/1129 (3) kojom je mandat g. Rodolphea MAUGETA kao voditelja misije EUPOL COPPS produljen od 1. srpnja 2015. do 30. lipnja 2016.
            
         
               (4)
            
            
               Vijeće je 7. srpnja 2016. donijelo Odluku (ZVSP) 2016/1108 (4) kojom se mandat misije EUPOL COPPS produljuje od 1. srpnja 2016. do 30. lipnja 2017.
            
         
               (5)
            
            
               Visoki predstavnik Unije za vanjske poslove i sigurnosnu politiku predložio je produljenje mandata g. Rodolphea MAUGETA kao voditelja misije EUPOL COPPS od 1. srpnja 2016. do 30. lipnja 2017.,
            
         DONIO JE OVU ODLUKU:
   Članak 1.
   Mandat g. Rodolphea MAUGETA kao voditelja misije Policijske misije Europske unije za palestinska područja (EUPOL COPPS) produljuje se do 30. lipnja 2017.
   Članak 2.
   Ova Odluka stupa na snagu na dan donošenja.
   Primjenjuje se od 1. srpnja 2016.
   
      Sastavljeno u Bruxellesu 12. srpnja 2016.
      
         
            Za Politički i sigurnosni odbor
         
         
            Predsjednik
         
         W. STEVENS
      
   
   
      (1)  SL L 185, 4.7.2013., str. 12.
   
   
      (2)  Odluka Političkog i sigurnosnog odbora (ZVSP) 2015/381 od 17. veljače 2015. o imenovanju voditelja Policijske misije Europske unije za Palestinska područja (EUPOL COPPS) (EUPOL COPPS/1/2015) (SL L 64, 7.3.2015., str. 37.).
   
      (3)  Odluka Političkog i sigurnosnog odbora (ZVSP) 2015/1129 od 7. srpnja 2015. o produljenju mandata voditelja Policijske misije Europske unije za palestinska područja (EUPOL COPPS) (EUPOL COPPS/2/2015) (SL L 184, 11.7.2015., str. 17.).
   
      (4)  Odluka Vijeća (ZVSP) 2016/1108 od 7. srpnja 2016. o izmjeni Odluke 2013/354/ZVSP o Policijskoj misiji Europske unije za palestinska područja (EUPOL COPPS) (SL L 183, 8.7.2016., str. 65.).